

ΕΝΗΜΕΡΩΣΗ ΤΥΠΟΥ

**TO REGENCY CASINO MONT PARNES ΠΡΟΣΦΕΡΕΙ €1εκ. ΓΙΑ ΤΗΝ ΑΝΑΔΑΣΩΣΗ ΤΟΥ ΕΘΝΙΚΟΥ ΔΡΥΜΟΥ ΤΗΣ ΠΑΡΝΗΘΑΣ**

**Αθήνα, 4 Ιουλίου 2007.** – Σύμφωνα με ανακοίνωσή του το Regency Casino Mont Parnes προσφέρει 1εκ. Ευρώ για την αναδάσωση του Εθνικού Δρυμού της Πάρνηθας. Το κονδύλι θα διατεθεί επιπλέον του ποσού των €300.000 που καταβάλει η εταιρία σε ετήσια βάση στο Δασαρχείο της Πάρνηθας για την ανάδειξη του Εθνικού Δρυμού.

Η διοίκηση της εταιρίας έχει ήδη επικοινωνήσει με τους αρμόδιους κρατικούς φορείς δηλώνοντας την πρόθεσή της να συμβάλει στις προσπάθειες για την έγκαιρη αποκατάσταση της ζημιάς που προκλήθηκε από την καταστροφική πυρκαγιά της Πέμπτης 28 Ιουνίου 2007.

Σε δήλωσή του ο κ. Στέφανος Θεοδωρίδης, Πρόεδρος και Διευθύνων Σύμβουλος της Regency Entertainment μας είπε: «Η καταστροφή του Εθνικού μας Δρυμού είναι μία πληγή στην ψυχή όλων μας. Το Regency Casino Mont Parnes, με ιδιαίτερη ευαισθησία σε θέματα προστασίας του περιβάλλοντος, δεσμεύεται να συνδράμει στις προσπάθειες για αποκατάσταση του τεράστιας οικολογικής σημασίας βιότοπου. Ευελπιστούμε η οικονομική μας προσφορά και η συνεργασία μας με τους φορείς –ιδιωτικούς και δημόσιους- να βοηθήσουν στην αναγέννηση του όμορφου δάσους της Πάρνηθας».